AJDเร่งส่งงบฯ ให้ทัน 26 พ.ค.นี้ วางเป้ารายได้ปีนี้เติบโตต่อเนื่อง
AJD เร่งส่งงบการเงิน Q1/60 ภายใน 26 พ.ค.นี้ หลังบริษัทย่อยทำข้อมูลล่าช้า
16 พ.ค. 2560

นายอมร มีมะโน ประธานเจ้าหน้าที่บริหาร บริษัท คราวน์ เทค แอดวานซ์ จำกัด (มหาชน) หรือ AJD เปิดเผยว่า บริษัทได้ขอเลื่อนการนำส่งงบการเงินไตรมาส 1/60 สิ้นสุดวันที่ 31 มี.ค.60 และคำอธิบายและวิเคราะห์งบการเงินของฝ่ายจัดการประจำไตรมาส 1/60 (MD&amp;A) เนื่องจากการจัดทำข้อมูลทางบัญชีของบริษัทย่อยของบริษัทฯ เกิดความล่าช้า อย่างไรก็ตามคาดว่าจะนำส่งได้ภายในวันที่ 26 พฤษภาคม 2560
“บริษัทฯ จะเร่งนำส่งงบการเงินให้แก่ตลาดหลักทรัพย์แห่งประเทศไทยทันทีเมื่อบริษัทฯได้รับงบการเงินประจำไตรมาส 1 ปี 2560ฉบับสอบทานจากผู้สอบบัญชี และได้รับการพิจารณาและรับรองจากคณะกรรมการบริษัท” นายอมร กล่าว
ทั้งนี้บริษัทยังคงดำเนินธุรกิจได้ตามปกติ โดยยังคงประมาณการรายได้ในปีนี้จะเติบโตอย่างต่อเนื่อง โดยได้รับปัจจัยหนุนจากการเดินหน้าธุรกิจเครื่องใช้ไฟฟ้า และธุรกิจตู้เติมเงินออนไลน์ เอเจเติมสบาย ซึ่งวางเป้าหมายยอดขายตู้เติมเงินไว้ที่ 40,000 เครื่อง
 